kardosdrur/scandi-wiki huggingface dataset:
Lejre Kommune (1970-2006)

Lejre Kommune i Roskilde Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Lejre Kommune ved indlemning af Bramsnæs og Hvalsø kommuner.

Tidligere kommuner 
Lejre Kommune blev dannet inden kommunalreformen ved en frivillig sammenlægning af tre sognekommuner:

Ved selve kommunalreformen kom endnu en sognekommune med i Lejre Kommune:

Hertil kom Kornerup Sogn, som var en del af Kornerup-Svogerslev sognekommune, der havde 2.732 indbyggere. Svogerslev Sogn med byen Svogerslev kom til Roskilde Kommune.

Sogne 
Lejre Kommune bestod af følgende sogne:
 Allerslev Sogn (Voldborg Herred)
 Gevninge Sogn (Voldborg Herred)
 Glim Sogn (Sømme Herred)
 Herslev Sogn (Sømme Herred)
 Kornerup Sogn (Sømme Herred)
 Osted Sogn (Voldborg Herred)
 Rorup Sogn (Ramsø Herred)

Borgmestre 
I kommunens levetid har der været blot to borgmestre, som begge har været fra Venstre: Evan Jensen sad fra kommunens dannelse i 1970 til 2001, hvor Jens Hald Madsen overtog frem til strukturreformen.

Strukturreformen 
Op til strukturreformen var der stor debat om hvem man skulle lægges sammen med. Et flertal af kommunalbestyrelsen i Lejre talte varmt for at blive lagt sammen med Roskilde Kommune i en bykommune, mens mindretallet ønskede en landkommune med de omkringliggende kommuner. Det viste sig dog i en meningsmåling, at borgerne ikke var helt enige med flertallet: 56% mente at landkommunen var den bedste løsning, mens 36% ønskede sammenlægning med Roskilde. En senere folkeafstemning i kommunen viste 62% for landmodellen mod 37% for bymodellen. Dette resultat fik flertallet i kommunalbestyrelsen til i stedet at pege på løsningen med en landkommune.

Noter 

Kommuner i Danmark (1970-2006)
1970-2006
George Eastman

George Eastman (født 12. juli 1854, død 14. marts 1932) var grundlægger af firmaet Eastman Kodak og opfinder af rullefilmen. Netop denne opfindelse var med til at bringe fotografering ud til den brede befolkning og lagde grunden for udviklingen af mere kompakte og brugervenlige fotografiapparater. Han blev født i Waterville i New York.

Eksterne henvisninger 

Erhvervsfolk fra USA
Hollywood Walk of Fame
Personer fra New York
Personer der har begået selvmord
Kor (kirkedel)

Koret er den del af kirken, hvor alteret er placeret. Koret er ofte adskilt fra det øvrige kirkerum. I romanske kirker er koret smallere og lavere end skibet, som er det sted, hvor menigheden står eller sidder. Med de gotiske kirker får koret samme højde som skibet, men adskilles fra skibet med en korskranke eller et korgitter. Koret er gerne hævet over det øvrige gulvplan, for eksempel med en krypt nedenunder. De fleste landsbykirker er placeret så koret vender mod øst, mens bykirker ofte er nødt til at indrette sig efter gadeforløbet.

Henvisninger 

Kirkearkitektur
Bygningsdele
Maltesisk (sprog)

Maltesisk er nationalsproget for republikken Malta. Maltesisk nedstammer fra den arabiske dialekt, der blev talt i Emiratet i Sicilien, som i perioden fra det 9. til det 13. århundrede omfattede Malta.

Maltese har udviklet sig uafhængigt af klassisk arabisk og dets varianter over de seneste 800 år i en gradvist latinisering. Maltesisk anses derfor som en specielt sprog, der nedstammer fra arabisk, men uden nogen diglossisk sammenhæng med klassisk eller moderne standardarabisk, og er klassificeret separat fra arabisk makrosprog. Maltesisk er også unikt blandt de semitiske sprog, da dets morfologi er kraftigt påvirket af de romanske sprog italiensk og siciliansk.

Den oprindelige semitiske grundlag, siciliansk arabisk (siculo arabisk) udgør ca. en tredjedel af ordforrådet i maltesisk, og omfatter særlig ord, der udtrykker grundlæggende værdier eller funktioner, men omkring halvdelen er hentet fra italiensk eller siciliansk; og engelske ord udgør godt 6% af ordene. En undersøgelse fra 2016 viser at maltesisktalende personer er i stand til at forstå under en tredjedel af, hvad der bliver sagt på tunesisk arabisk, der er forbundet med siciliansk arabisk, hvorimod talende af tunesisk arabisk kan forstå omkring 40% af hvad de hører på maltesisk.

Maltesisk er altid blevet skrevet med latinske bogstaver, det tidligste eksempel på maltesiske tekster er fra middelalderen. Maltesisk er det eneste semitiske sprog, der skrives med latinske bogstaver.

Alfabet 
A,a; B,b; Ċ,ċ; D,d; E,e; F,f; Ġ,ġ; G,g; GĦ,għ; H,h; Ħ,ħ; I,i; IE,ie; J,j; K,k; L,l; M,m; N,n; O,o; P,p; Q,q; R,r; S,s; T,t; U,u; V,v; W,w; X,x; Ż,ż; Z,z.

Referencer

Se også 

Semitiske sprog
Sprog
Hvalsø Kommune

Hvalsø Kommune i Roskilde Amt blev dannet ved kommunalreformen i 1970. Ved strukturreformen i 2007 blev den indlemmet i Lejre Kommune sammen med Bramsnæs Kommune.

Tidligere kommuner 
Hvalsø Kommune blev dannet ved sammenlægning af 2 sognekommuner:

Sogne 
Hvalsø Kommune bestod af følgende sogne, alle fra Voldborg Herred:
 Hvalsø Sogn
 Kisserup Sogn
 Såby Sogn
 Særløse Sogn

Borgmestre

Noter 

 

Kommuner i Danmark (1970-2006)
Lejre Kommune
Kirke Hvalsø
Bramsnæs Kommune

Bramsnæs Kommune i Roskilde Amt blev dannet ved kommunalreformen i 1970. Ved strukturreformen i 2007 blev den indlemmet i Lejre Kommune sammen med Hvalsø Kommune.

Tidligere kommuner 
Bramsnæs Kommune blev dannet ved sammenlægning af følgende 3 sognekommuner:

Sogne 
Følgende sogne indgik dermed i Bramsnæs Kommune, alle fra Voldborg Herred:
 Gershøj Sogn
 Kirke Hyllinge Sogn
 Lyndby Sogn
 Rye Sogn
 Sonnerup Sogn
 Sæby Sogn

Rådhus 
Stationsbygningen i Kirke Hyllinge, som havde været Hyllinge-Lyndbys kommunekontor siden nedlæggelsen af Sjællandske Midtbane, fortsatte som rådhus i Bramsnæs Kommune indtil 1976, hvor Lyndbys gamle skole blev rådhus.

Borgmestre

Noter 

 

Kommuner i Danmark (1970-2006)
Lejre Kommune
Ramsø Kommune

Ramsø Kommune i Roskilde Amt blev dannet ved kommunalreformen i 1970. Ved strukturreformen i 2007 blev den indlemmet i Roskilde Kommune sammen med Gundsø Kommune.

Tidligere kommuner 
Ramsø Kommune blev dannet inden kommunalreformen ved frivillig sammenlægning af 2 sognekommuner:

Ved selve kommunalreformen kom endnu en sognekommune med i Ramsø Kommune:

Hertil kom Skalstrup ejerlav, der havde hørt til Vor Frue Sogn i Roskilde.

Sogne 
Ramsø Kommune bestod af følgende sogne, alle fra Ramsø Herred undtagen Snoldelev, der hørte til Tune Herred:
 Dåstrup Sogn
 Gadstrup Sogn
 Snoldelev Sogn
 Syv Sogn
 Ørsted Sogn

Valgresultater

Borgmestre

Sagen om valgsvindel 
Efter kommunalvalget i 2001 indledte Roskilde Politi en efterforskning af mulig valgsvindel på Viby Kro. Politiet sigtede efterfølgende forhenværende borgmester Inga Skjærris (V) for at have sat kryds ud for sit eget navn på 70 stemmesedler. Efter længere tids efterforskning blev sigtelsen frafaldet og sagen henlagt.

Noter 

Kommuner i Danmark (1970-2006)
Roskilde Kommune
Gundsø Kommune

Gundsø Kommune i Roskilde Amt blev dannet ved kommunalreformen i 1970. Ved strukturreformen i 2007 blev den indlemmet i Roskilde Kommune sammen med Ramsø Kommune.

Tidligere kommuner 
Gundsø Kommune blev dannet ved sammenlægning af 2 sognekommuner:

Hertil kom Hvedstrup Sogn med byen Herringløse. Sognet var en del af Hvedstrup-Fløng sognekommune, der havde 3.170 indbyggere. Fløng Sogn kom til Høje-Tåstrup Kommune, hvor Fløng er en bydel i Hedehusene.

Sogne 
Gundsø Kommune bestod af følgende sogne, alle fra Sømme Herred:
 Gundsømagle Sogn
 Hvedstrup Sogn
 Jyllinge Sogn
 Kirkerup Sogn
 Ågerup Sogn

Borgmestre

Noter 
 

Kommuner i Danmark (1970-2006)
Roskilde Kommune
Robert Trujillo

Robert Trujillo (døbt: Roberto Agustín Miguel Santiago Samuel Trujillo Veracruz 23. oktober 1964) erstattede Jason Newsted som bassist i Metallica og er nuværende funktionelle bassist. Robert har tidligere spillet bl.a. med Ozzy Osbourne og Black Label Society.

Robert startede i Metallica i 2003 efter de havde indspillet St. Anger.

Han spiller i modsætning til Metallicas tidligere bassist Jason Newsted med fingrene. Han spiller også primært med single-coil baspickupper.

Diskografi 

 Black Label Society
 1919 Eternal – 2002
 Boozed, Broozed, and Broken-Boned (Live DVD) – 2002
 Jerry Cantrell
 Degradation Trip – 2002
 Degradation Trip Volumes 1 & 2 – 2002
 Infectious Grooves
 The Plague That Makes Your Booty Move...It's the Infectious Grooves – 1991
 Sarsippius' Ark – 1993
 Groove Family Cyco – 1994
 Mas Borracho – 2000
 Suicidal Tendencies
 Controlled By Hatred/Feel Like Shit...Déjà Vu- 1989 (credited as "Stymee")
 Lights...Camera...Revolution! – 1990
 Art Of Rebellion – 1992
 Still Cyco After All These Years -1993
 Suicidal For Life – 1994
 Prime Cuts: The Best of Suicidal Tendencies – 1997 
 Glenn Tipton Baptizm of Fire – 1997
 Mass Mental
 How To Write Love Songs – 1999
 Live In Tokyo – 2001
 Ozzy Osbourne
 Down to Earth – 2001
 Blizzard Of Ozz Reissue – 2002
 Diary Of A Madman Reissue – 2002
 Live At Budokan – 2002
 Metallica
 St. Anger (DVD Live Performance Only) – 2003
 Death Magnetic – 2008
 Hardwired... to Self-Destruct - 2016

Bassister fra USA
Metallica
Jason Newsted

Jason Curtis Newsted (født 4. marts 1963 i Battle Creek, Michigan) er en tidligere amerikansk bassist i Metallica. Han er nu erstattet af Robert Trujillo, og han erstattede selv afdøde Cliff Burton, som omkom i en busulykke i Sverige på "Master of Puppets"-touren. 

Jason Newsted kom i Metallica i 1986, og hans første fuldlængde album med Metallica blev "... And Justice for All". Først havde de dog lavet E.P'en Garage Days Re-Revisited.

Jason Newsted havde det fra starten svært i gruppen, da han havde overtaget pladsen som bassist fra Cliff Burton, hvis død var et kæmpe tab for bandet. De prøvede ham af og hånede ham i de første par år og kaldte ham bl.a. "Jason Newkid"
men efter bandet i 1991 udgav deres største salgsucces 'Metallica', i folkemunde kaldt "The Black Album" og efterfølgende foretog en 22 måneder lang turné, blev stemningen i bandet bedre. 

Jason Newsted valgte i 2001 selv at forlade Metallica. Han forlod bandet bl.a. fordi bandet på det tidspunkt ikke havde udgivet et album i årevis. Dette skyldtes, at Lars Ulrich og James Hetfield begge havde familie. Jason havde viet sit liv til musikken, og han havde ikke nogen familie og startede sit eget musik-projekt med bandet Echobrain. De enorme skænderier, dette projekt gav, var én af grundene til, at Jason Newsted til sidst valgte at stoppe.

Eksterne henvisninger 

Bassister fra USA
Metallica
Kommunikationsteori

Kommunikationsteori er som navnet antyder teori om kommunikation, som regel omhandlende hvordan et budskab kommer fra modtager til afsender. Kommunikationsteorien anvendes bl.a. i reklamebranchen, men naturligvis også mange andre steder. Nogle af de grundlæggende elementer i kommunikationsteorien er:

 Kommunikationsmodel
 Empati
 Modtager - person(erne) som modtager kommunikationen
 Afsender
 Envejskommunikation
 Tovejskommunikation

Kommunikationsstudier 
Studiet af kommunikation er nyt set i forhold til de mere etablerede videnskabsretninger som filosofi og sociologi. Studiet af kommunikation inddrager elementer fra en række forskellige retninger inden for videnskaben, heriblandt:
Filosofi, herunder erkendelsesteori, Frankfurterskolen
Sociologi, herunder kybernetik
Samfundsvidenskab, herunder
Sprogvidenskab, herunder retorik, argumentation
Videnskabsteori, herunder videnskabsfilosofi
Stilperioder som kommunikationsstudiet bevæger sig i:
Postmodernisme
Funktionalisme
Konstruktivisme
Klassicismen

Som det tydeligt fremgår så inddrager kommunikationsstudiet meget teori og bygger på det arbejde som er udført gennem hundreder af år i andre videnskabelige grene. Disse kombineres og danner basis for forståelse af de mange forskellige teorier om kommunikation.

Studiesteder 
Studiet af kommunikation har i mange år kun eksisteret på RUC. Her skal man i dag først gennemføre den Humanistiske basisuddannelse på to år, eller en af de andre basis uddannelser og efterfølgende et år på overbygning. Herefter kan man gå videre og studere i to år til cand.comm.

I år 2001 oprettede Copenhagen Business School en linje HA(kom.) som indeholder studiet af kommunikation og økonomi. Da de første HA(kom.) studerende blev færdige i 2004, oprettedes overbygningen cand.merc.kom.

I år 2011 startede Danmarks Medie- og Journalisthøjskole også en kommunikationsuddannelse. Det er en Professionsbachelor i Kommunikation, og tager 3,5 år

Kildehenvisning 

 www.sciencenet.dk 

Teori
Napster

Napster var en populær fildelingstjeneste, hvor folk kunne hente og sende musik fra/til hinanden. Grundet en række sagsanlæg fra musikindustrien blev Napster tvunget til at lukke og selskabet gik konkurs i 2002. I 2005 genåbnede Napster som en lovlig side med musiksalg på internettet.

Historie 
Napster blev skabt af  i år 1999, og havde stor indflydelse på internettets musikscene.

På grund af denne nye tilføjelse til internettet gav det brugerne øjeblikkelig adgang til dele MP3-formaterede musikfiler, selv om delingen medførte overtrædelse af ophavsretten.

Napster var de første til at specialisere sig udelukkende i MP3-deling. Resultatet var et system, som bød på et stort udvalg af musik til download.

Retssag 
Næsten med det samme – i december 1999 – indgik flere store pladeselskaber i en class-action retssag mod Napster. Dette gav Napster stor omtale, og millioner af brugere strømmede til tjenesten. Napster toppede med 13,6 millioner brugere i februar 2001. I marts 2001 beordrede appeldomstolen Napster til at forebygge deling af ophavsretsbeskyttet musik. Idet Napster ikke kunne præsentere en løsning der ville fjerne 100% af den ophavsretsbeskyttede musik, lukkede Napster hele tjenesten ned i juli 2001. Dommen, samt de høje erstatningsbeløb kunstnerne krævede for brud på ophavsretten, medførte at Napster gik konkurs i sommeren 2002.

Genopstanden 
Som en del af konkursboet blev retten til Napsters navn og logo videresolgt flere gange, indtil Best Buy i 2008 opkøbte rettighederne. Napster fusionerede i 2011 med musiktjenesten Rhapsody, og skiftede i 2016 navn på det fusionerede firma til Napster.

Eksterne henvisninger 
 Napster.com

Web 2.0
Fildelingsprogrammer
Mac OS-software
Fildelingsprogrammer til Windows
EDonkey2000

eDonkey2000 (eller eDonkey eller blot ed2k) er en både en populær fildelings-program, som er udviklet af MetaMachine, og navnet på den protokol, som programmet bruger.

Efter eDonkey2000's udgivelse er der opstået andre klienter til eDonkey-netværket, som efterhånden har overhalet den oprindelige klient i popularitet. Den mest populære klient er for tiden eMule, men aMule, xMule, Overnet er også udbredte klienter.

Den officielle eDonkey2000-klient er med tiden blevet udvidet med diverse funktioner. Eksempelvis Horde (som forsøgte at effektivisere hentningen af populære filer) og Overnet (som egentlig tidligere var en klient for sig selv, men som forsøgte at gøre eDonkey-netværket serverløst).

En bemærkelsesværdig tiføjelse til peer-to-peer-funktionaliteten, som eDonkey indførte, er integrationen med webbrowsere: De fleste eDonkey-klienter kan integreres med operativsystemets browser, så de håndterer såkaldte "ed2k links", som starter med "ed2k://" i URI'en. Denne funktion gav anledning til hjemmesider, som indekserede eDonkey-netværket, hvor den mest populære var ShareReactor.

Eksterne henvisninger
 Den originale eDonkey2000-klients officielle hjemmeside 
 eMule-klientens officielle hjemmeside 

Frie fildelingsprogrammer
Fildelingsprogrammer til Linux
Fildelingsprogrammer til Windows
Klaus Meine

Klaus Meine (født 25. maj 1948 i Hannover,Tyskland) er en tysk sanger bedst kendt for sin position som vokalist i rock-bandet Scorpions. 

Meine skriver de fleste af bandets sangtekster, men delte også forfatterskabet med den tidligere trommeslager Herman Rarebell på hitsange som "Rock You Like A Hurricane." Nogle numre har han også komponeret helt alene som eksempelvis "Wind of Change" og "When The Smoke Is Going Down".

Eksterne henvisninger 

 

The Scorpions
Musikere fra Tyskland
Komponister fra Tyskland
Rockmusikere fra Tyskland
Personer fra Hannover
Sangere fra Tyskland
Rudolf Schenker

Rudolf Schenker (født 31. august 1948 in Hildesheim) er guitarist i det tyske rock-band Scorpions.

Eksterne henvisninger 

 

The Scorpions
Guitarister fra Tyskland
Personer fra Hildesheim
James Kottak

James Kottak (født 26. december 1962 i Louisville, Kentucky) er en amerikansk trommeslager i det tyske rock-band Scorpions.

Eksterne henvisninger 

 

The Scorpions
Trommeslagere fra USA
Rockmusikere fra USA
Personer fra Kentucky
Paweł Mąciwoda

Paweł Mąciwoda (født 20. februar 1967) er en polsk bassist i det tyske rock-band Scorpions.

Eksterne henvisninger 

 

The Scorpions
Bassister fra Tyskland
Glansbladet hæg

 
Glansbladet hæg (Prunus serotina) er en stor busk eller et op til 15 meter højt træ, der i Danmark er hyppigt plantet i hegn og forvilder sig nemt. Det ligner alm. hæg, men bladene er blanke og hårløse på oversiden. Kronbladene er kun op til 4 mm lange. Planten kaldes også for Sildig Hæg og kan bl.a. anvendes til kryddersnaps.

Beskrivelse 
Glansbladet hæg er et mellemstort, løvfældende træ med en uregelmæssig, opstigende vækstform. Unge træer er brede og buskagtige. Barken har først en rødbrun lysside og en grøn skyggeside. Senere bliver den mørkt gråviolet, men snart skaller den af i smalle strimler. Gammel bark er rødbrun og furet. Knopperne er spredte, kegleformet og spids i grønne og brune farver.

Bladene er omvendt ægformede med grove tænder langs den bølgede rand. Oversiden er skinnende blank og mørkegrøn, mens undersiden er bleggrøn med hårklædning langs den inderste del af midterribben. Høstfarven er gul. Blomstringen foregår i maj, hvor de enkelte, hvide blomster er samlet i oprette stande. Frugterne er rødbrune stenfrugter, som modner (alt for) godt og spirer villigt.

Rodnettet er kraftigt og dybtgående. Frugterne er giftige og bitre. Planten betragtes som landskabsukrudt.

Højde x bredde og årlig tilvækst: 10 × 2,5 m (50 × 25 cm/år).

Voksested 
Træet hører hjemme i de blandede løvskove i det nordøstlige USA.

I området omkring Roosevelt i New Jersey i USA, findes arten i skove og som pionertræ sammen med bl.a. Konvalbusk, alm. robinie, alm. tulipantræ, amerikansk bøg, amerikansk knapbusk, amerikansk nældetræ, amerikansk platan, amerikansk vin, blyantene, brunfrugtet surbær, hvid ask, hvid hickory, klatrevildvin, koralsumak, pennsylvansk vokspors, rødløn, skovtupelotræ, sukkerbirk, sumpeg, sumprose, virginsk ambratræ, virginsk troldnød, virginsk vinterbær, weymouthfyr og østamerikansk hemlock

Advarsel 
Planten er under observation som landskabsukrudt. Naturstyrelsen advarer derfor imod, at man planter den i det åbne landskab.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Træer
Hvide blomster
Invasive arter
Giftige planter
Kirsebærslægten
USA's centralbank

Federal Reserve System er USA's centralbank.

Som navnet antyder, er der mere præcist tale om et centralbanksystem, som består af et centralt styrelsesråd (Board of Governors) i Washington D.C. og tolv regionale Federal Reserve Banks beliggende i Boston, New York, Philadelphia, Cleveland, Richmond, Atlanta, Chicago, St. Louis, Minneapolis, Kansas City, Dallas og San Francisco.

Formanden for styrelsesrådet har siden 5. februar 2018 været Jerome Powell. Han blev nomineret til posten af Donald Trump d. 2. septemper 2017 og senere godkendt af senatet. Powell afløste Janet Yellen, der tiltrådte 5. februar 2015. Tidligere formænd inkluderer Ben Bernanke, Alan Greenspan (11. august 1987 til 31. januar 2006) og Paul Volcker (6. august 1979 til 11. august 1987).

Federal Reserve System blev grundlagt i 1913 af præsident Woodrow Wilson. Før dette havde der været et system med private nationalbanker.

Dets vigtigste opgaver er:
 at føre pengepolitik i USA ved at påvirke de monetære og finansielle forhold i økonomien med henblik på at opnå fuld beskæftigelse, stabile priser og moderate lange renter
 at overvåge og regulere bankerne i USA
 at sikre stabilitet i det finansielle system
 at fungere som bank for de amerikanske banker, den amerikanske regering og udenlandske officielle institutioner
 at spille en væsentlig rolle i driften af landets betalingssystem

Eksterne henvisninger 

 Board of Governors of the Federal Reserve System
 Federal Reserve Bank of New York

Centralbank
Centralbanker
Braveheart

Braveheart er en episk storfilm fra 1995 om den skotske nationalhelt, William Wallace. Mel Gibson spiller hovedrollen som Wallace og har desuden produceret og instrueret filmen. Filmen vandt fem Oscars, bl.a. en Oscar for bedste film og en Oscar for bedste instruktør til Mel Gibson.

Handling 

Historien udspiller sig i starten af det andet årtusinde i England og Skotland. England har vundet stor kontrol over det skotske folk og udnytter det groft. Men efter William Wallaces kone bliver slået ihjel af en engelsk adelsmand, starter et stort oprør, som flere og flere skotter tilslutter sig, og kan ved fælles hjælp blandt andet erobre York.

Medvirkende 

 Mel Gibson – William Wallace
 Sophie Marceau – Princess Isabelle
 Patrick McGoohan – Longshanks, King Edward I
 Catherine McCormack – Murron MacClannough
 Angus MacFadyen – Robert the Bruce
 Brendan Gleeson – Hamish Campbell
 Ian Bannen – Robert the Bruce's leprous father
 Alun Armstrong – Mornay
 Michael Byrne – Smythe
 Liam Carney – Sean
 Brian Cox – Argyle Wallace
 Peter Hanly – Edward, Prince of Wales
 Sean McGinley – MacClannough
 Tam White – MacGregor

Eksterne henvisninger 
 

Amerikanske film fra 1995
Dramafilm fra USA
Engelsksprogede film
Film baseret på virkelige begivenheder
Oscar for bedste film
Film instrueret af Mel Gibson
Film fra 20th Century Fox
Biografiske film fra USA
Film der foregår i middelalderen
Tøjramme

Ordet Tøjramme bruges af træsmede og betegner et værktøjsskab, der kan være enten åbent eller lukket med en låge. Er det et lukket skab kan der være anbragt forskelligt værktøj i lågen.

Ekstern Henvisning
Træsmedens Håndværktøj 

Håndværksudtryk
Texcoco-søen

Texcoco-søen er en sø i Mexico. Søen blev dannet i et lukket bækken uden afløb, hvorfor den var salt. Den dækkede en stor del af Anahuac-dalen, og udgjorde en del af et system bestående af fem søer, mellem 2.270 og 2.750 meter over havets overflade, i den nordlige del af det mexicanske højland.

Byen Tenochtitlán blev grundlagt i 1325 på en lille holm i den vestlige del af søen. Aztekerne lavede en stor kunstig sø, ved hjælp af et system svarende til fremstillingen af chinampaer. For at løse drikkevandsproblemet, byggede aztekerne dæmninger, der holdt søens saltvand adskilt fra regnvandsudløb. Det gav dem også kontrol over vandstanden i søen. Byen havde desuden et indre kanalsystem, som hjælp til kontrol af vandet.

Under Cortés' belejring af Tenochtitlán, blev dæmningerne ødelagt og aldrig genopbygget, hvorfor oversvømmelser blev et stort problem for den nye Mexico City, som blev opført på ruinerne af Tenochtitlán. I kolonitiden led Mexico City under periodiske oversvømmelser; i 1604 blev byen oversvømmet af søen og i 1607 var der en endnu mere alvorlig oversvømmelse. Under ledelse af Enrico Martínez (spansk for Heinrich Martin), blev der konstrueret et afløb til kontrol af vandstanden i søen, men endnu en oversvømmelse i 1629 dækkede det meste af byen i de efterfølgende fem år. Man diskuterede om byen skulle flyttes, men de spanske myndigheder besluttede at beholde dens nuværende placering. 

Efterhånden blev søen afvandet ved hjælp af kanaler og en tunnel til Pánuco-floden, men selv det kunne ikke forhindre oversvømmelser, da det meste af byen nu var under grundvandsspejlet. Ikke før det 20. århundrede fik man oversvømmelserne helt under kontrol.

De økologiske konsekvenser af afvandingen var enorme. Dele af dalene blev til halvørkener, og selv i dag lider byen af vandmangel. Nutidens oppumpning af vand fra undergrunden, er en af grundene til, at Mexico City årligt synker et par centimeter.

Søen dækker nu kun et lille område omgivet af en marsk 4 km øst for Mexico City.

Eksterne henvisninger 

 Agua y Subordinación en la Cuenca del Río Lerma  – undersøgelse vedr. vandforholdene i Mexico City (på spansk)

Søer i Mexico
Mexico City